Hārdkors (elektroniskās deju mūzikas žanrs)

**Hārdkors** (), pazīstams arī kā **hārdkora tehno** (), ir elektroniskās deju mūzikas (EDM) žanrs, kas radās 1980. gadu beigās un 1990. gadu sākumā Nīderlandē, Beļģijā un Vācijā. To raksturo ātrs temps (parasti 160—200 sitieni minūtē (BPM) vai vairāk), intensīvs un bieži vien piesātināts basa sitiens, sintezēti basi, kā arī eksperimentāls skanējums, kas līdzinās industriālajai deju mūzikai. Žanra tēmas un atmosfēra bieži ir tumša vai pat agresīva.

Hārdkoram izveidojušies daudzi apakšžanri, un Eiropā, īpaši Nīderlandē, notiek liela mēroga hārdkora festivāli, piemēram, *[[Thunderdome]]*, *[[Masters of Hardcore]]* un *[[Dominator]]*.

## Raksturojums

### Muzikālās iezīmes
Hārdkora skaņdarba struktūra parasti seko klasiskajam tehno principam, kurā skaņu celiņi tiek pakāpeniski pievienoti vai noņemti četru taktu ciklos. Uzsvars tiek likts uz ritma pārtraukumiem un spriedzes kāpinājumiem.

* **Temps** — hārdkora temps ir ievērojami ātrāks nekā vairumam citu deju mūzikas žanru, svārstoties no 140 līdz 220 BPM. Dažos apakšžanros, piemēram, *[[speedcore]]*, temps var pārsniegt pat 300 BPM, savukārt *darkcore* var būt lēnāks.
* **Ritms un bass** — galvenais žanra elements ir spēcīgs un izteikts basa sitiens, kas bieži tiek apstrādāts ar izkropļotiem efektiem. Ritmiskajā sekcijā parasti izmanto arī *hi-hat* un *snare* skaņas, kā arī sintezētus roku plaukšķus, kas īpaši raksturīgi 1990. gadu ierakstiem.
* **Melodija un vokāls** — melodiju lietojums atšķiras starp apakšžanriem. *[[Gabber]]* un hārdstailā bieži izmanto episkas vai melanholiskas melodijas, ko publika var dziedāt līdzi (tās sauc par *anthems* ()). Savukārt *[[frenchcore]]* un *[[hardtechno]]* vairāk koncentrējas uz atmosfēru un skaņu efektiem, melodijām atstājot mazāku lomu. Vokālie sempli ir ļoti izplatīti un bieži tiek ņemti no filmām (šausmu, kara, zinātniskās fantastikas), ziņu raidījumiem vai hiphopa ierakstiem.

Skaņdarbu radīšanai sākotnēji bieži izmantoja ''Roland'' ritma mašīnas, piemēram, *[[Roland TR-909]]* un *[[Roland TR-808]]*. Mūsdienās dominē digitālās audio darbstacijas (DAW), piemēram, *[[FL Studio]]*, *[[Ableton Live]]* un *[[Cubase]]*.

### Vizuālais stils un kultūra
Hārdkors bieži tiek asociēts ar tumšu, vardarbīgu un pat makabru estētiku, kas daļēji līdzinās smagā metāla kultūrai — galvaskausi un melnā krāsa ir bieži sastopami elementi. Tāpat populāra ir zinātniskās fantastikas un kiberpanka iedvesmota vizuālā valoda.

Laika gaitā izveidojās divi galvenie ģērbšanās stili:

* **Gabberu stils** — radies Nīderlandē, šim stilam raksturīga skūta galva, sporta apģērbs (zīmoli kā *Australian*, *Cavello*, *Lonsdale*), *bomber* tipa jakas un *[[Nike]]* sporta apavi, īpaši *Air Max* modelis. Šis stils dažkārt tiek kļūdaini jaukts ar skūtgalvju kustību, taču lielākajai daļai gabberu nav politiskas piederības. Ar šo kultūru cieši saistīta ir arī deja *[[hakken]]* — ātrs un enerģisks dejas stils, kas koncentrējas uz kāju kustībām.
* **''Free party'' stils** — šo stilu iedvesmoja panku un hiphopa kultūras. Tam raksturīgas skūtas galvas, dredi, irokēzu griezumi, pīrsingi, tetovējumi, militāra stila apģērbs, plati džemperi un krekli ar mākslinieku, ierakstu kompāniju vai *sound system* logotipiem.

## Vēsture

### Rašanās (1970—1980)
Hārdkora saknes meklējamas 1970. gadu beigu un 1980. gadu sākuma industriālajā mūzikā. Tādas grupas kā *[[Throbbing Gristle]]*, *[[Cabaret Voltaire]]* un *[[Einstürzende Neubauten]]* eksperimentēja ar trokšņainu un agresīvu elektronisko skanējumu.

1980. gadu vidū Beļģijā, grupas *[[Front 242]]* ietekmē, radās EBM (*Electronic Body Music*) — dejai draudzīgāks industriālās un *new wave* mūzikas paveids. Tas bija minimālistisks, ar aukstu skanējumu un spēcīgiem ritmiem. Kad EBM saplūda ar citiem beļģu žanriem, piemēram, *[[new beat]]* un *[[acid house]]*, skaņa kļuva arvien cietāka, liekot pamatus hārdkoram.

### Termina izcelsme un pirmie skaņdarbi (1980. gadu beigas)
Termins "hārdkors" mūzikā nav jauns. Sākotnēji to izmantoja, lai apzīmētu radikālāku pankroka kustību (piemēram, *[[Black Flag]]* un *[[Minor Threat]]*). Vēlāk to pārņēma arī hiphopa kultūra (piemēram, *[[Public Enemy]]*). Elektroniskās deju mūzikas kontekstā terminu *hard core* pirmo reizi lietoja EBM grupa *[[à;GRUMH...]]* savā 1985. gada skaņdarbā *Sucking Energy (Hard Core Mix)*.

Hārdkora žanra aizsākumi meklējami Beļģijas *new beat* skatuvē ar tādiem skaņdarbiem kā *Doughnut Dollies* (1988) no *HNO3*, *I Sit On Acid* (1988) no *[[Lords Of Acid]]* un *Do That Dance* (1990) no *The Project*.

### 1990. gadi: žanra dzimšana un popularitātes vilnis
Par oficiālo hārdkora dzimšanas brīdi bieži uzskata 1990. gadu, kad vācu producents Marks Trauners, pazīstams kā *Mescalinum United*, izdeva skaņdarbu *We Have Arrived*. Trauners, kurš darbojās Frankfurtē, izveidoja ierakstu kompāniju *[[Planet Core Productions]]* (PCP), kas kļuva par vienu no agrīnā hārdkora centriem un popularizēja lēnu un tumšu hārdkora paveidu, ko vēlāk nodēvēja par *darkcore* un *doomcore*.

Tikmēr Apvienotajā Karalistē grupa *Together* izdeva skaņdarbu "Hardcore Uproar", un Lielbritānijā attīstījās savs hārdkora novirziens, ko vēlāk nodēvēja par *[[breakbeat hardcore]]*. Šī skatuve radīja tādus slavenus māksliniekus kā *[[The Prodigy]]* un *[[Goldie]]*.

Vienlaikus ASV, Ņujorkā, tehno pionieris Lenijs Dī  izveidoja pirmo hārdkora ierakstu kompāniju *Industrial Strength Records*, kas kļuva par Amerikas hārdkora skatuves kodolu.

Tomēr par hārdkora galveno citadeli kļuva Roterdama Nīderlandē. Dīdžeji Pauls Elstaks un *DJ Rob* popularizēja ātrāku un agresīvāku stilu, kas ieguva nosaukumu *[[gabber]]*.  Elstaks nodibināja *[[Rotterdam Records]]*, pirmo hārdkora ierakstu kompāniju Nīderlandē.  pasākumu organizators *ID&T* uzsāka pasākumu un kompilāciju sēriju *[[Thunderdome]]*, kas izraisīja milzīgu gabberu kustības popularitāti visā Eiropā. Tādi mākslinieki kā *[[3 Steps Ahead]]*, *[[Neophyte]]* un duets *[[Charly Lownoise and Mental Theo]]* kļuva par skatuves zvaigznēm. Dibināta arī cita ietekmīga ierakstu kompānija *[[Mokum Records]]*, kas izdeva tādus māksliniekus kā *[[Greater Than One|Technohead]]* (kura dziesma *I Wanna Be a Hippy* guva milzīgus komerciālus panākumus) un beļģu *speedcore* pionieri Lizu N'Eliazu.

Arī Francijā izveidojās spēcīga hārdkora skatuve, kuras priekšgalā bija Lorāns O un Manu le Malēns. 1990. gadu vidū grupa *[[Micropoint]]*, ko veidoja *[[DJ Radium|Radium]]* un *[[Al Core]]*, ar savu albumu *Neurophonie* (1998) lika pamatus apakšžanram, kas vēlāk kļuva pazīstams kā *[[frenchcore]]*.

1990. gadu beigās gabberu popularitāte nedaudz mazinājās, dodot vietu tādiem stiliem kā *[[mákina]]* (Spānijā) un hārdstails.

### 2000. gadi: pārmaiņas un jauni virzieni
2000. gadu sākumā, ietekmējoties no hārdstaila un *industrial hardcore*, radās jauns hārdkora paveids, ko šodien dēvē par *mainstream hardcore*. Tas bija lēnāks, nobriedušāks un tehniski sarežģītāks. Tādi producenti kā *[[DJ Promo]]* ar savu *The Third Movement*, kā arī *[[Endymion]]*, *[[Art of Fighters]]* un *[[DJ Mad Dog]]* kļuva par šī stila vadošajiem pārstāvjiem, gūstot panākumus Nīderlandē un Itālijā.

Šajā laikā *[[happy hardcore]]* Apvienotajā Karalistē attīstijās par *[[UK hardcore]]*, un kontinentālajā Eiropā arvien lielāku popularitāti ieguva *free party* kustība, kas veicināja *[[frenchcore]]* un hārdkora tehno attīstību. Paralēli tam Norvēģijā radās *[[nightcore]]* — stils, kam raksturīgs ļoti ātrs temps un paaugstināta vokāla tonalitāte.

### 2010. gadi un mūsdienas
2010. gados hārdkors piedzīvoja jaunu popularitātes vilni visā pasaulē. Nīderlandiešu dīdžejs *[[Angerfist]]* kļuva par vienu no atpazīstamākajiem žanra pārstāvjiem,  iekļūstot *DJ Mag Top 100* aptaujas 39. vietā.

Desmitgades vidū popularitāti guva vēl ātrāki stili, piemēram, *[[frenchcore]]*, *uptempo hardcore* un *terrorcore*. Tādi mākslinieki kā *[[Sefa]]* un *[[Dr. Peacock]]* radīja melodiskāku un eiforiskāku *frenchcore* versiju, kas ātri iekaroja fanu sirdis. Hārdkora elementi sāka parādīties arī citu žanru mākslinieku, piemēram, *[[Marshmello]]* un *[[Porter Robinson]]*, priekšnesumos.

Desmitgades beigās hārdkora festivāli Eiropā piedzīvoja strauju apmeklētāju skaita pieaugumu.  atjaunotais *Thunderdome* festivāls pulcēja gandrīz  cilvēku, kļūstot par lielāko hārdkora pasākumu vēsturē. Lieli pasākumi regulāri notiek ne tikai Nīderlandē, bet arī Spānijā, Krievijā, Austrijā un Čehijā. Amerikā hārdkors saglabā andergraunda statusu, bet tam ir sava skatuve lielākajās pilsētās.

## Apakšžanri
Hārdkors ir sazarojies daudzos apakšžanros, no kuriem pazīstamākie ir:
* **[[Gabber]]** — hārdkora oriģinālā forma no Roterdamas, kas dalās divos paveidos:
** **Early hardcore** — 1990. gadu skanējums, ātrs un jēls.
** **Mainstream hardcore** — mūsdienu gabbera forma (kopš 2000. gadiem), parasti ar tempu 155—185 BPM, tehniski noslīpētu izkropļotu sitienu un episkām melodijām.
* **[[Happy hardcore]]** — melodisks un eiforisks apakšžanrs ar pozitīvām tēmām par mīlestību un prieku. Temps parasti ir ap 160—180 BPM.
* **[[UK hardcore]]** — *Happy hardcore* pēctecis, kas radies Apvienotajā Karalistē. Tam raksturīgas sarežģītākas melodijas un spēcīgākas basa līnijas.
* **[[Frenchcore]]** — radies Francijā, šis stils ir ātrāks (180—220+ BPM) un atšķiras no holandiešu gabbera ar savdabīgu, bieži vien "netīru" basa sitienu un industriāliem trokšņiem.
* **[[Uptempo hardcore]]** — vēl ātrāks (185—220+ BPM) un agresīvāks *mainstream hardcore* paveids, kas kļuva populārs 2010. gadu beigās.
* **[[Speedcore]]** — ekstrēms apakšžanrs ar tempu, kas pārsniedz 300 BPM un var sasniegt pat tūkstošiem sitienu minūtē (*extratone*, *splittercore*).
* **[[Terrorcore]]** — ļoti tumšs, ātrs (ap 200—300 BPM) un haotisks apakšžanrs ar šausmu filmu un industriāliem sempliem.
* **[[Darkcore]]** — lēnāks (140—180 BPM) paveids ar smagu, tumšu un nomācošu atmosfēru.
* **[[Industrial hardcore]]** — eksperimentāls apakšžanrs, kas apvieno hārdkora ritmus ar industriālās un trokšņu mūzikas elementiem.
* **[[Breakcore]]** — haotisks hibrīds, kas apvieno hārdkora basa sitienus ar sarežģītiem un sasmalcinātiem breikbīta un *[[drum and bass]]* ritmiem.
* **[[Hārdstails]]** — lai gan bieži tiek uzskatīts par atsevišķu žanru, tas attīstījās no hārdkora. Tas ir lēnāks (ap 150 BPM) un melodiskāks, ar unikālu "reversā basa" sitienu.

## Nozīmīgākie pasākumi
* *Thunderdome* (Nīderlande)
* *Masters of Hardcore* (Nīderlande, Beļģija un citas valstis)
* *[[Dominator]]* (Nīderlande)
* *Defqon.1 Festival* (Nīderlande, Austrālija)
* *Sensation Black* (vēlāk tikai *BLACK*) (Nīderlande, Beļģija)
* *Decibel Outdoor Festival* (Nīderlande)
* *So W'Happy Festival* (Beļģija)
* *[[Syndicate]]* (Vācija)
* *X-Massacre* (Čehija)

## Skatīt arī
* Elektroniskā deju mūzika
* Hārdstails

## Atsauces

## Ārējās saites